nvidia/miracl-vision huggingface dataset:
Emil Post

Emil Post (11. helmikuuta 1897 Augustów, Puola - 21. huhtikuuta 1954 New York City, Yhdysvallat) oli matemaatikko ja loogikko, joka syntyi Puolassa mutta muutti perheineen Yhdysvaltoihin vuonna 1904. Hän on parhaiten tunnettu työstään, joka myöhemmin tuli tunnetuksi laskettavuuden teoriana.
Castlevania Adventure

Castlevania: The Adventure (jap. Dracula Densetsu) on Konamin kehittämä videopeli Game Boy -käsikonsolille. Peli kuuluu Castlevania -sarjaan. Se julkaistiin vuonna 1988 Japaniin ja Amerikkaan, ja vuonna 1990 Eurooppaan. Peli oli Konamin ensimmäinen peli Game Boylle. On vuosi 1576, kun verenhimoinen kreivi Dracula herää jälleen henkiin vallatakseen maailman ja tuhotakseen kaiken hyvän. Pääosassa on ensimmäisestä Castlevaniasta tutun Simon Belmontin esi-isä, Christopher Belmont, joka päättää haastaa Draculan. Ennen matkaansa kohti Draculan demonista linnaa, Castlevaniaa, hän kaivaa esille legendaarisen Vampyyrintappaja-ruoskansa. Castlevania: The Adventure ei ollut ilmestyessään menestys, sillä se oli aikataulullisesti myöhässä ja se ilmestyi kauppojen hyllyille keskeneräisenä, mistä syystä pelissä on havaittavissa puutteita, kuten tasojen vähyys, lisäaseiden poisjääminen ja heikohko äänenlaatu. Lisäksi hahmon liikettä ei pidetty sulavana NES-alustoille tehtyihin peleihin verraten. Castlevania: The Adventure julkaistiin Japanissa ja Euroopassa värillisenä Game Boy Colorille, osana Konami GB Collection -kokoelmaa. Vuonna 2009 pelistä tehtiin uudistetumpi versio nimeltään Castlevania: The Adventure ReBirth, joka tehtiin WiiWare -pelinä Wiille
Selkämeren kansallispuisto

Selkämeren kansallispuiston tunnus muokkaa - muokkaa wikitekstiä - muokkaa Wikidataa Selkämeren kansallispuisto on Varsinais-Suomen ja Satakunnan välisellä Selkämeren merialueella sijaitseva kansallispuisto. Puisto perustettiin vuonna 2011, ja sen avaiset pidettiin Kuuskajaskarissa. Selkämeren kansallispuisto on merkittävän kokoinen Itämeren suojelualue, joka ulottuu Kustavista Merikarvialle 160 kilometrin pituiselle merialueelle. Pinta-alaltaan puisto on noin 940 neliökilometriä, josta 98 prosenttia on merta. Alueen perustamisesta tehtiin valtioneuvoston periaatepäätös 2. lokakuuta 2009 ja lakiehdotus huhtikuussa 2010. Kansallispuistohanke aiheutti kuitenkin kiihkeää vastustusta, minkä vuoksi aluevarausta pienennettiin alkuperäisestä. Merimetsojen ja harmaahylkeiden metsästys on sallittu alueella tietyin edellytyksin. Kansallispuiston suurin majakkasaari on Isokari, jossa sijaitsee Isokarin majakka, joka on pohjanlahden alueen suurin majakka. Pelkästään Isokarilla elää 380 kasvilajia, joista tavanomaisia saaristokasveja on 35 prosenttia, loput lajit ovat peräisin mantereelta, korpimetsistä ja soilta. Toinen majakkasaari Isokarin lisäksi on Kylmäpihlaja, jossa sijaitsee Kylmäpihlajan majakka. Kyseisellä saarella sijaitsee eniten eläimistöä suhteessa sen pinta-alaan
Biosidi

Biosidivalmisteet (Biosidit) ovat aineita ja seoksia, joilla tuhotaan, torjutaan tai tehdä haitattomaksi haitallisia eliöitä, millä tahansa muulla tavalla kuin ainoastaan fysikaalisesti tai mekaanisesti. Biosidivalmisteita käytetään ihmisten, eläinten, materiaalien tai esineiden suojaamiseen haitallisilta eliöiltä. Biosidivalmisteita ovat mm. hyönteismyrkyt, jyrsijämyrkyt, bakterisidit ja fungisidit. Suomessa saa myydä ja käyttää vain sellaisia biosidivalmisteita, jotka täyttävät biosidiasetuksen vaatimukset. Koska biosidivalmisteet on tarkoitettu tappamaan eliöitä, niihin liittyy monenlaisia terveys- ja ympäristöriskejä. Osa valmisteista on väärin käytettyinä erittäin haitallisia ihmisten terveydelle ja ympäristölle, minkä takia on tärkeää noudattaa valmisteiden käyttöohjeita. Käyttämättömät valmisteet ja pakkaukset tulee hävittää vaarallisena jätteenä, ellei valmisteessa toisin mainita. Valmisteiden käytöstä voi aiheutua suurta haittaa ympäristölle. Orgaanisia tinayhdisteitä, kuten tributyylitinaa (C12H28Sn) käytettiin antifouling- eli kiinnittymisenestovalmisteissa estämään kasvillisuuden ja pieneliöiden kiinnittymistä veneiden ja laivojen pohjaan vuoteen 2003 asti, jolloin sen käyttö kiellettiin laivoissa. Veneissä orgaanisten tinayhdisteiden käyttö kiellettiin jo vuonna 1991. Tributyylitinalla on osoitettu olevan pitkäaikaisia haittavaikutuksia merten ekosysteemeihin, ja edelleen jäämiä voidaan havaita merten sedimenteistä etenkin satamien ja telakoiden läheisyydestä
Nokitikka

Elinvoimainen  Picoides arcticus(Swainson, 1832) Nokitikka Wikispeciesissä Nokitikka Commonsissa Nokitikka (Picoides arcticus) on pohjoisamerikkalainen tikka. Sen esiintymisalue ulottuu Alaskan keski- ja länsiosista Kanadaan sekä Yhdysvaltojen pohjoisosiin Kaliforniasta New Yorkiin. William John Swainson kuvaili lajin holotyypin Kalliovuorten itärinteiltä Athabascajoen läheltä vuonna 1832.
Emile Berliner

Emile (alun perin Emil) Berliner (20. toukokuuta 1851 Hannover – 3. elokuuta 1929) oli saksalais-yhdysvaltalainen keksijä, joka kehitti gramofonin, levysoittimen edeltäjän. Hän osallistui myös puhelimen ja mikrofonin varhaiseen kehitystyöhön ja kehitti uudenlaisen kevyen helikopterin moottorin. Berliner siirtyi kotikaupungistaan Hannoverista New Yorkiin Yhdysvaltoihin 19-vuotiaana, koska ei saanut kykyjään vastaavaa työtä ja koska hän vältti samalla Saksan–Ranskan sodan (1870–1871). Muutaman dollarin kanssa Yhdysvaltoihin saapunut Berliner oli käynyt kouluja 14-vuotiaaksi, mutta hän oli ahkera ja kunnianhimoinen. Töitä hän oli tehnyt sukunsa kangaskaupassa. Yhdysvalloissa hän siirtyi Washingtoniin ja aloitti lyhyttavarakaupan myyjänä. Vuonna 1873 hän aloitti fysiikan ja sähkötekniikan iltakurssit New Yorkin Cooper-instituutissa. Ensimmäisen patenttihakemuksensa hiiltä sisältävästä puhelinlähettimestä hän teki vuonna 1877 työskennellessään Bell Telephone Companyllä. Kyseessä oli maailman ensimmäinen mikrofoni. Thomas Edison oli kehittänyt fonografin vuonna 1877 eli kaksitoista vuotta ennen kuin Berliner esitteli gramofonin vuonna 1889
Raoul Cédras

Raoul Cédras (s. 8. syyskuuta 1949 Jérémie, Haiti) on entinen upseeri, joka oli Haitin tosiasiallinen valtionpäämies vuodesta 1991 vuoteen 1994. Vuonna 1995 hän pakeni Panamaan, kun vaaleilla valittu presidentti Jean-Bertrand Aristide palasi valtaan Yhdysvaltojen tuella. Vuonna 2000 Cédras tuomittiin poissaolevana elinkautiseen pakkotyöhön murhista Raboteaun verilöylyn yhteydessä.
Brittiläinen 2. panssaridivisioona

2. panssaridivisioona oli Yhdistyneen kuningaskunnan panssaridivisioona, joka taisteli toisessa maailmansodassa. Yhtymä perustettiin ensimmäisen kerran 15. joulukuuta 1939 ja se lakkautettiin pääosan antauduttua 10. toukokuuta Mektilissä Libyassa hyökänneille saksalais-italialaisille joukoille. Yhtymä muodostettiin uudelleen 1976, minkä jälkeen se palveli lakkauttamiseensa 1983 saakka. Yhtymän esikunta perustettiin 15. joulukuuta 1939 Britteinsaarilla ja siihen liitettiin 15. tammikuuta 1940 22. raskas panssariprikaati ja 19. tammikuuta 1. kevyt panssariprikaati
Alphonso Taft

Alphonso Taft (5. marraskuuta 1810 – 21. toukokuuta 1891) oli yhdysvaltalainen poliitikko, joka toimi oikeusministerinä ja presidentti Ulysses S. Grantin sotaministerinä. Hänen poikansa oli Yhdysvaltojen presidentti William Howard Taft. Hän perusti myös luokkatoverinsa William Huntington Russellin kanssa Skull and Bones -salaseuran.
Berknerinsaari

Saaren sijainti kartalla muokkaa - muokkaa wikitekstiä - muokkaa Wikidataa Berknerinsaari (engl. Berkner Island) on Filchner-Ronnen jäähyllyn ympäröimä saari Antarktiksella. Saaren pinta-ala on 43 873 neliökilometriä ja se on Antarktiksen toiseksi suurin saari Aleksanterinsaaren jälkeen. Berknerinsaari on maailman eteläisin saari ja se on noin 320 kilometriä pitkä ja 135 kilometriä leveä.
Eteläiset Shetlandsaaret

Eteläiset Shetlandinsaaret on 11 saaren ja 9 pikkusaaren saariryhmä eteläisellä Atlantin valtamerellä Etelämantereen rannikolta pohjoiseen Drakensalmen kaakkoispuolella. Aluetta ovat vaatineet itselleen Yhdistynyt kuningaskunta, Chile ja Argentiina. Saaret ovat asumattomia, mutta Kuningas Yrjön saarella sijaitsee useiden eri maiden tutkimusasemia. Eteläiset Shetlandinsaaret sijaitsevat Atlantin valtameren eteläosassa noin 150 kilometriä Etelämantereen Antarktiksen niemimaasta pohjoiseen ja 700 kilometriä Tierra del Fuegosta etelään Drakensalmen kaakkoispuolella. Saaristo koostuu yhdestätoista saaresta ja yhdeksästä pikkusaaresta kahdessa saariryppäässä. Saaret levittäytyvät noin 510 kilometrin pituudelle ja niiden yhteispinta-ala on noin 4 700 km². Lounaiseen saariryhmään kuuluvat Kuningas Yrjön saari, Low Island ja Smithinsaari. Koilliseen ryhmään kuuluvat Elefanttisaari ja Clarencensaari. Saariryhmillä on väliä 90 kilometriä. Kaksi suurinta saarta ovat Kuningas Yrjön saari ja Livingstonensaari. Niiden pituus on 70–80 kilometriä ja leveys 25–30 kilometriä. Smithinsaari ja Elefanttisaari ovat 32 ja 45 kilometriä pitkiä
Super Castlevania IV

Super Castlevania IV (Japanissa Akumajō Dracula) on Konamin kehittämä ja julkaisema toimintaseikkailupeli. Peli on julkaistu Super Nintendo Entertainment System -konsolille vuonna 1991. Peli ilmestyi Pohjois-Amerikassa vuonna 1991 ja Euroopassa vuotta myöhemmin. Peli kuuluu Castlevania -pelisarjaan. On kulunut sata vuotta, kun kreivi Dracula kukistettiin, mutta nyt Dracula on jälleen palannut kuolleista pahat aikeet mielessä. Simon, Belmont-klaanin viimeisin perheenjäsen, aikoo pysäyttää Draculan ja tämän pimeyden armeijan, suuntaamalla kohti Draculan linnaa, ainoana aseenaan myyttinen ruoska. Peli on pääasiallisestiselvennä päivitysversio ensimmäisestä Castlevania -pelistä, ja pelissä pelataan Simon Belmontilla tarinan ollessa sama. Ainoastaan grafiikat ja musiikit ovat paranneltuja, kentät uudistettuja ja hahmon ominaisuudet monipuolisempia, mm. mahdollisuus iskeä ruoskalla kahdeksaan eri ilmansuuntaan. Kyseisessä pelissä on yksitoista eri tasoa.
Bysantin ja osmanien sodat

1265–1453 Anatolia, Balkan Osmanien voitto Bysantin valtakunnan tuho Bysantin valtakunta Turkkilaiset heimot, Osmanien valtakunta Bysantin ja osmanien väliset sodat olivat Bysantin valtakunnan ja turkkilaisten osmanien vuosina 1265–1453 käymiä sotia. Bysantin valtakunnan olemassaolo päättyi osmanien vallattua Bysantin pääkaupunki Konstantinopolin vuonna 1453. Bysantin valtakunta (Itä-Rooma) oli hallinnut Konstantinopolia (aiemmin Byzantion, nyk. Istanbul) ja Anatoliaa vuodesta 330 jaa. Bysantin valtakuntaan kuuluivat muun muassa kaikki entisen Rooman valtakunnan Välimeren itäosan rannikkoalueet. Bysantti menetti suuren osan alueistaan sodissa arabeja vastaan vuosina 634–1180, minkä jälkeen Bysantti käsitti enää Anatolian ja osan Balkania. Bysantin valtakunta koki nousu- ja laskukausia mutta pysyi Välimeren alueen suurvaltana 1100-luvulle asti. Valtakunta jaettiin väliaikaisesti neljännen ristiretken (1202–1204) seurauksena. Vuosina 1204–1261 Konstantinopoli oli ristiretkeläisten vallassa ja Latinalaisen keisarikunnan pääkaupunki. Bysanttilainen Theodoros Laskaris alkoi rakentaa uutta bysanttilaista valtiota Nikeaan. Vuonna 1206 hän alkoi kutsua itseään keisariksi. Laskaris teki vastahyökkäyksen Rumin sulttaanikunnan (seldžukkien turkkilaisvaltio Anatoliassa 1100-1300-luvuilla) sulttaania Kay Khusrau I:tä vastaan, jonka ristiretkeläisten vuonna 1203 syrjäyttämä Bysantin keisari Aleksios III Angelos oli saanut hyökkäämään ensin Nikeaan
Nelson Island

muokkaa - muokkaa wikitekstiä - muokkaa Wikidataa Nelson Island on Eteläisiin Shetlandinsaariin kuuluva saari Eteläisessä jäämeressä. Se sijaitsee noin 120 kilometriä Antarktiksen niemimaasta pohjoiseen ja noin 800 kilometriä Kap Hornista etelään. Saaren pinta-ala on noin 200 neliökilometriä ja arviolta 90% siitä on jään peitossa. Saarella sijaitsee Eco-Nelson niminen tutkimusasema.
Audacious-luokka (taistelulaiva)

Audacious-luokka oli Britannian kuninkaallisen laivaston vuoden 1867 laivasto-ohjelmaan kuuluneen neljän ironclad-taistelulaivan muodostama alusluokka Viktoriaanisella ajalla. Amiraliteetin esityksestä luokan suunnitteli Sir Edward Reed, jonka tehtävänä oli suunnitella 2. luokan taistelulaivat kaukaisille laivastoasemille. Taustana oli Ranskan suunnitelmat kasvattaa siirtomaihin sijoitettujen alustensa kokoa. HMS Monarch oli rakenteilla ja HMS Captain oli hankintalistalla. Kumpikin aluksista oli tykkitornein varustettuja aluksia, joten tykkitornien käyttöön oli paineita myös uudessa alusluokassa. Amiraliteetti kuitenkin määräsi tykit sijoitettavaksi alusten laidoille perinteisten linjalaivojen tapaan ja ainoastaan rannikoilla toimiviin aluksiin asennettaisiin tornit, joiden avulla voitiin pienentää alusten uppoumaa. Alusten suunniteltujen palveluspaikkojen etäisyyden ja aikakauden höyrykoneiden tehottomuuden vuoksi aluksiin tuli asentaa täystakila. Takila muutettiin myöhemmin prikitakilaksi, jolloin ei tarvittu yhtä paljon miehistöä purjeiden hoitamiseen. HMS Audacious –HMS Invincible - HMS Iron Duke - HMS Vanguard
Parempi myöhään… (kirja)

Parempi myöhään… on Seppo Ahdin ja Neil Hardwickin kirjoittama vuonna 1979 julkaistu kirja. Kirja perustuu Mainostelevision tuottamaan samana vuonna valmistuneeseen viihdesarjaan Parempi myöhään…. Kirja sisältää sarjassa esitettyjen sketsien käsikirjoituksia ja valokuvia.
DINA

Dirección de Inteligencia Nacional (suom. "Kansallinen tiedusteluosasto"), eli DINA, oli Augusto Pinochetin hallituksen chileläinen salainen poliisi. DINA perustettiin marraskuussa 1973 ja se erotettiin armeijasta ja tehtiin itsenäiseksi yksiköksi kesäkuussa 1974. DINA mahdollisti Augusto Pinochetin pääsyn valtaan. DINA oli olemassa vuoteen 1977 asti, jolloin se uudelleennimettiin Kansalliseksi informaatiokeskukseksi.
Tarxien

Tarxien on kunta Maltassa. Sen asukasluku vuonna 2010 oli 7 751. Tarxienissa on muun muassa yksi Maltan kuudesta megaliittitemppeleistä. Tunnettuja henkilöitä Tarxienista on muun muassa Thea Garrett, joka oli Maltan 2010 vuoden euroviisuedustajana. Maan entinen pääministeri Dom Mintoff kuoli Tarxienissa vuonna 2012.lähde?
Milja Heino

Milja Heino (s. 10. maaliskuuta 1982) on suomalainen thainyrkkeilijä. Hän on otellut vuodesta 2004 lähtien. Hän on alle 54-kiloisten sarjan suomenmestari vuosilta 2005 ja 2006. Oikeakätinen Heino kilpailee amatööritasolla. Hän on otellut 33 kertaa: otteluista hän on voittanut 29 ja hävinnyt neljä. Heino edusti tamperelaista Chitalada-seuraa ja häntä valmensi Pertti Nurmi.
Snow Island

Saaren sijainti kartalla muokkaa - muokkaa wikitekstiä - muokkaa Wikidataa Snow Island on Eteläisiin Shetlandinsaariin kuuluva saari Eteläisessä jäämeressä. Saari sijaitsee noin 130 kilometriä Grahaminmaasta pohjoiseen ja 7 kilometriä Livingston Islandista lounaaseen. Saaren pinta-ala on 120,4 neliökilometriälähde? ja se on kauttaaltaan jään peitossa.
Katherine Pierce

17 (fyysisesti) Isobel Flemming-Saltzman (jälkeläinen)Nadia Petrova (tytär) Katherine Pierce (s. Katerina Petrova) on kuvitteellinen vampyyri televisiosarjassa Vampyyripäiväkirjat. Katherine muutti Salvatoren veljekset vuonna 1864 ja on sarjan pääantagonisti toisella tuotantokaudella. Hän manipuloi Stefan Salvatoren juomaan vertaan, Damon joi verta omasta tahdostaan ja lopulta veljekset joutuivat ammutuiksi yrittäessään pelastaa Katherinea joutumasta teljetyksi hautaan. Vähän myöhemmin he heräsivät ja tajusivat olevansa muuttumassa vampyyreiksi. Myöhemmin paljastui, että Katherine oli luonut suurimman osan haudan vampyyreistä ja että hän lähetti ystävänsä ja perheensä kuolemaan pelastaakseen oman henkensä. Katherine syntyi Bulgariassa 1470-luvulla ja hän sai nimekseen Katerina Petrova (kyrillisin aakkosin: Катaрина Петрова). Hän muutti nimensä Katherine Pierceksi sen jälkeen kun saapui Pohjois-Amerikkaan. Ennen muuttumistaan vampyyriksi Katherine oli raskaana ja synnytti terveen tyttölapsen vuonna 1490 Bulgariassa. Tyttö annettiin kuitenkin heti syntymän jälkeen pois, koska tämä oli avioton lapsi. Vauva kuitenkin vietiin niin nopeasti että Katherine ei edes kerinnyt näkemään vauvan sukupuolta. Myöhemmillä kausilla Katherine tapaa lapsensa
Kriminaalipolitiikka

Kriminaalipolitiikka tarkoittaa julkisia toimia, joilla pyritään takaamaan yhteiskuntajärjestys, kansalaisten turvallisuus ja yleinen oikeudenmukaisuus. Sen tavoitteena on vähentää rikollisuutta ja sen aiheuttamia haittoja. Kriminaalipolitiikan ensisijaisena keinona on rikosten ennakkotorjunta ja ennaltaehkäisy. Muita alueita ovat oikeuslaitoksen oikeudenkäyttö, rangaistuskäytännöt ja rikosseuraamuslaitos. Kriminaalipolitiikan avulla ohjataan vankeus- ja sakkorangaistuksia, alaikäisten rikoksentekijöiden kohtelua ja rikosten uhrien asemaa.
Agis III

Agis III (k. 331 eaa. Megalopolisin lähellä Kreikassa) oli Spartan kuningas vuosina 338 eaa.–331 eaa.. Hän johti lyhyen hallintokautensa aikana kapinaa Aleksanteri Suurta vastaan. Agis oli Spartan kuninkaan Arkhidamos III:n poika ja seurasi isäänsä valtaistuimelle vuonna 338 eaa. Hän kuului Eurypontidien sukuun, joka oli toinen Spartaa hallitsevista kuningassuvuista.. Samoihin aikoihin Makedonian kuningas Filippos II kukisti liittoutuneet Kreikan kaupunkivaltiot Khaironeian taistelussa ja muodosti niistä Korintin liiton. Sen tarkoituksena oli hyökätä Akhaimenidien johtamaan Persiaan, jossa kuningas Artakserkses III oli kuollut ja kokematon Arses noussut valtaistuimelle. Filippos kuitenkin murhattiin ennen sotaretken alkamista
Jäähdytinneste

Jäähdytysneste on lämmön siirtoon tarkoitettua nestettä. Jäähdytysneste kiertää tarkoitusta varten rakennetussa jäähdytysjärjestelmässä. Jäähdytysnesteitä käytetään hyvin monissa sovelluksissa: esimerkiksi voimalaitoksissa, polttomoottoreissa ja työstökoneissa. Moottoreissa jäähdytysnesteellä tasataan sylinterilohkon lämpötilaa sekä siirretään liiallinen lämpöenergia pois. Jäähdytysnesteellä voidaan myös johtaa lämpöenergiaa ajoneuvon ohjaamon lämmittimeen. Yksinkertaisimmillaan jäähdytysneste voi olla pelkkää vettä, mutta veden taipumus aiheuttaa korroosiota sekä olematon pakkaskestävyys rajoittavat sen käyttöä. Varsinainen jäähdytysneste voi olla esimerkiksi etyleeniglykolia tai propyleeniglykolia. Seostamalla etyleeniglykolipohjaista nestettä veteen 50:50-seossuhteella, saadaan seoksen pakkaskestävyydeksi -36 celsiusastetta. Jäähdytysnesteeseen voidaan lisätä mm. korroosiota, jäätymistä, syöpymistä ja vaahtoamista estäviä lisäaineita. Työstökoneissa jäähdytysneste (myös leikkuuneste) voi olla esimerkiksi vesi-mineraaliöljy seos. Jäähdytysnestettä suihkutetaan työstettävän kohteen pintaan, josta se sitoo lämpöä itseensä
Vesistö

HydrobiologiaLimnologiaMeritiede HulevesiRehevöityminenSedimenttiValuma-alueVesimuodostumaVesistö Joen uomaJärvityyppiKoskiSuistoSuolajärvi El NiñoMerivirtaTrooppinen hirmumyrsky Vesistö tai vesistöalue on valuma-alue, jonka vedet purkautuvat saman pisteen kautta mereen. Vesistö on siis valuma-aluetta laajempi kokonaisuus ja muodostuu yhdestä tai useammasta valuma-alueesta. Esimerkiksi Loimijoen valuma-­alue on osa Kokemäenjoen vesistöä. Joissakin yhteyksissä vesistö-käsitteellä tarkoitetaan suppeammin sisävesien muodostamaa kokonaisuutta, jolla on yhteinen laskujoki mereen. Sateena maanpinnalle tuleva vesi haihtuu, imeytyy tai suotautuu maaperän läpi muodostaen pohjavettä tai valuu suoraan jokiin, järviin tai suoalueille. Virtaava vesi keräytyy yhä suuremmaksi vesimassaksi purkautuakseen joen kautta mereen. Vesistömallit ja -ennusteet kuvaavat vesistön hydrologista kiertoa hydrologisia muuttujia esittävien karttojen ja graafien avulla. Ne sisältävät muun muassa lumipeitteen, maankosteuden, pohjaveden sekä niistä jokiin ja järviin syntyvää valuntaa.lähde? Suomen päävesistöt on nimetty laskujokiensa mukaan. Suurimmat niistä ovat Vuoksen, Kymijoen, Kokemäenjoen, Oulujoen, Iijoen, Kemijoen, Paatsjoen ja Tornionjoen vesistöt. Vesistö voidaan jakaa osavaluma-alueisiin sivujokiensa ja järvien laskukohtien perusteella. Kunkin sivujoen yläpuolinen alue määritellään sen valuma-alueeksi
Rana

Rana voi tarkoittaa seuraavia:
HMS Ace

HMS Ace (viirinumero P414) oli Britannian kuninkaallisen laivaston toisen maailmansodan lopulla vesillelaskettu Amphion-luokan sukellusvene. Alus tilattiin Devonportin telakalta, missä köli laskettiin 3. joulukuuta 1943. Alus laskettiin vesille 14. maaliskuuta 1945. Alus ei kuitenkaan valmistunut ennen sodan päättymistä. Aluksen runkoa käytettiin sukelluskokeissa ennen sen siirtämistä kesäkuussa 1950 Messrs Smith & Houstonille Port Glasgow'hun romutettavaksi.
HMS Aeneas

HMS Aeneas (viirinumero P427) oli Britannian kuninkaallisen laivaston Amphion-luokan sukellusvene. Alus laskettiin vesille 9. lokakuuta 1945 toisen maailmansodan päätyttyä. Alus nimettiin Homeroksen Troijan sankarin sekä Vergiliuksen runon aiheen Aeneaan mukaan. Alus ajoi karille 23. helmikuuta 1948. Vickers vuokrasi aluksen 1972 SLAM-ohjusjärjestelmän (engl. Submarine Launched Airflight Missile) testeihin. SLAM oli ilmatorjuntajärjestelmää, joka kuljetti neljää Shortsin valmistamaa Blowpipe-ohjusta. Järjestelmä mahdollisti ilmatorjunnan sukellusveneen ollessa periskooppisyvyydessä. Alus romutettiin 1974 Dunstonilla Tynessä.
Toini Mäkelä

Toini Maria Mäkelä (10. lokakuuta 1895 Keuruu – marraskuu 1973 Moskova) oli suomalainen punaupseeri ja Suomen kommunistisen puolueen toimitsija. Suomen sisällissodan aikana hän johti naiskaartin komppaniaa, ja Neuvosto-Venäjälle paettuaan suoritti punaupseerikurssin, ollen todennäköisesti ensimmäinen sotalaitoksessa aseellisena palvellut suomalaisnainen. 1920-luvuilla Mäkelä palasi lyhytaikaisesti Suomeen saaden vankeustuomion poliittisesta toiminnastaan, jonka jälkeen hän muutti 1930-luvun alussa pysyvästi Neuvostoliittoon. Miesten antamissa lausunnoissa häntä luonnehdittiin miesmäiseksi, julmaksi ja raa’aksi, mutta Mäkelän alaisuudessa palvelleiden naisten luonnehdinnat ovat neutraalimpia. Etsivän Keskuspoliisin raporteissa häntä kuvattiin SKP:n keskuskomitean ”yleiseksi naiseksi”, joka oli karkotettu Pietarista moraalittoman käytöksensä vuoksi. EK käytti Mäkelästä myös nimitystä ”punainen amatsoni”. Mäkelän vanhemmat olivat Mäntyharjulta kotoisin ollut loinen Juho Taneli Mäkelä ja Kirvussa syntynyt hyyryläisen tytär Emma Tapanintytär Kiimalehto. Perheessä oli kahdeksan lasta joista Toini oli toiseksi vanhin. Juho Mäkelä työskenteli myöhemmin rautatieläisenä Savonlinnassa, jossa Toini kävi kävi kaksi luokkaa kansakoulua. Vuonna 1914 hän muutti Viipuriin työskennellen piikana Juustilan kartanossa, keittiöapulaisena asemaravintolassa sekä tarjoilijana Hotelli Continentalissa ja Viipurin työväenyhdistyksen ravintolassa. Tammikuussa 1918 Mäkelä liittyi Viipurin punakaartiin, ja toimi sisällissodan aikana Viipurin naiskomppanian päällikkönä osallistuen huhtikuussa Antrean rintaman taisteluihin Pullilassa ja Keski-Kannaksen rintaman taisteluihin Valkjärvellä
Indeksointi

Asiasanoitus on yksi dokumenttien sisällönkuvailun tapa. Tästä käytetään myös nimitystä indeksointi. Sisällönkuvailu on tiedonhakua tukevaa toimintaa, jolla pyritään tekemään mahdolliseksi sisällöllisesti tietynlaisten dokumenttien löytäminen. Asiasanoituksessa etsitään dokumentin sisältöön liittyviä keskeisiä asioita ja kuvataan dokumentteja niiden avulla. Tavoite on, että dokumentti löytyy, kun sitä haetaan näihin elementteihin viittaavilla sanoilla.  Siinä missä luokituksen kieli on keinotekoista ja koodeihin eli notaatioihin perustuvaa, asiasanoituksessa käytetään dokumentaatiokieltä, jonka termit ovat luonnollisen kielen sanoja. Termit ovat vakiintuneita ja aina tietyssä muodossa. Yhtä käsitettä kuvaa vain yksi termi. Dokumentaatiokielen sanoja kutsutaan asiasanoiksi. Tesauruksissa näitä asiasanoja kutsutaan kuvailutermeiksi. Ohjaustermit puolestaan ovat sanoja, jotka eivät kelpaa indeksointikielen sanaksi, mutta joilla viitataan asiasanaan.   Asiasanasto on asiasanoista koottu sanasto, jonka sanoilla kuvaillaan dokumentteja
Chacontöyhtötikka

Elinvoimainen  Celeus lugubris(Malherbe, 1851) Chacontöyhtötikka Wikispeciesissä Chacontöyhtötikka Commonsissa Chacontöyhtötikka (Celeus lugubris) on eteläamerikkalainen tikka. Sen esiintymisalue käsittää mantereen keskiosan Itä-Boliviasta Brasiliaan, Paraguayhin ja Koillis-Argentiinaan. Lajista tunnetaan kaksi alalajia. Alfred Malherbe kuvaili lajin holotyypin Mato Grossosta vuonna 1851.